SL Uradni list Evropske unije L 361/3

UREDBA KOMISIJE (ES) št. 2088/2004

z dne 7. decembra 2004

o spremembi Uredbe (ES) št. 2497/2001 in Uredbe (ES) št. 2597/2001 glede tarifnih kvot za nekatere ribe in ribiške proizvode s poreklom iz Hrvaške ter za nekatera vina s poreklom iz Hrvaške, Nekdanje jugoslovanske republike Makedonije in Slovenije

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Akta o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike ter prilagoditvah pogodb, na katerih temelji Evropska unija (1), in zlasti člena 57(2) Akta,

ob upoštevanju Uredbe Sveta (ES) št. 2248/2001 z dne 19. novembra 2001 o nekaterih postopkih za izvedbo Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Republiko Hrvaško na drugi strani ter za izvedbo Začasnega sporazuma med Evropsko skupnostjo in Republiko Hrvaško (2), in zlasti člena 7 Uredbe,

ob upoštevanju Uredbe Sveta (ES) št. 153/2002 z dne 21. januarja 2002 o nekaterih postopkih za izvedbo Stabilizacijsko-pridružitvenega sporazuma med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi strani ter za izvedbo Začasnega sporazuma med Evropsko skupnostjo in Nekdanjo jugoslovansko republiko Makedonijo (3), in zlasti člena 7 Uredbe,

ob upoštevanju naslednjega:

(1) Svet je s svojim Sklepom 2004/778/ES z dne 11. oktobra 2004 (4) sklenil Protokol k Začasnemu sporazumu o trgovini in trgovinskih zadevah med Evropsko skupnostjo na eni strani in Republiko Hrvaško na drugi strani, s katerim se upošteva pristop Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji, v nadaljevanju „Širitveni protokol“. Širitveni protokol se uporablja začasno od 1. maja 2004.

(2) Svet je s svojim Sklepom z dne 22. novembra 2004 (5) odobril podpis in od 1. maja 2004 predpisal začasno uporabo Protokola k Stabilizacijsko-pridružitvenemu sporazumu med Evropskimi skupnostmi in njihovimi državami članicami na eni strani ter Nekdanjo jugoslovansko republiko Makedonijo na drugi strani, o upoštevanju pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji, v nadaljevanju „Širitveni protokol“.

(3) Oba širitvena protokola predvidevata nove tarifne kvote in spreminjata obstoječe tarifne kvote, določene v Uredbi Komisije (ES) št. 2497/2001 z dne 19. decembra 2001 o uvedbi in zagotovitvi upravljanja tarifnih kvot Skupnosti za nekatere ribe in ribiške proizvode s poreklom iz Republike Hrvaške (6) in v Uredbi Komisije (ES) št. 2597/2001 z dne 28. decembra 2001 o odprtju in zagotovitvi upravljanja tarifnih kvot Skupnosti za nekatere vrste vina s poreklom iz Republike Hrvaške, Nekdanje jugoslovanske republike Makedonije in iz Republike Slovenije (7).

(4) Za uvedbo novih tarifnih kvot in sprememb obstoječih tarifnih kvot, določenih v širitvenih protokolih, je potrebno spremeniti Uredbo (ES) št. 2497/2001 ter Uredbo (ES) št. 2597/2001.

(5) Za leto 2004 se količine novih tarifnih kvot in povečane količine obstoječih tarifnih kvot izračunajo sorazmerno z osnovnimi količinami, določenimi v širitvenih protokolih, z upoštevanjem dela obdobja, ki je poteklo pred 1. majem 2004.

(6) Da bi olajšali upravljanje nekaterih obstoječih tarifnih kvot, določenih v Uredbi (ES) št. 2497/2001 in v Uredbi (ES) št. 2597/2001, se količine, uvožene v okviru teh kvot, upoštevajo za obračunavanje tarifnih kvot, odprtih v skladu z Uredbo (ES) št. 2497/2001 in Uredbo (ES) št. 2597/2001, z vsemi spremembami iz te uredbe.

(7) Po pristopu Slovenije k Evropski uniji se iztečejo tarifne kvote za vina s poreklom iz te države članice, kot so določene v Uredbi (ES) št. 2597/2001. Sklicevanje na te kvote se zato črta.

(8) Ker se širitveni protokoli uporabljajo od 1. maja 2004, se ta uredba uporablja z istim dnem in začne veljati čimprej.

(9) Ukrepi, ki jih predvideva ta uredba, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Priloga k Uredbi (ES) št. 2497/2001 se nadomesti z besedilom, določenim v Prilogi I k tej uredbi.

Člen 2

Uredba (ES) št. 2597/2001 se spremeni, kot sledi:

1. Naslov se nadomesti z naslednjim:

2. Člen 1 se nadomesti z naslednjim: „Člen 1 1. Kadar so vina, našteta v Prilogi, s poreklom iz Republike Hrvaške ali iz Nekdanje jugoslovanske republike Makedonije, dana v prosti promet Skupnosti, koristijo oprostitev carine, v okviru omejitev letnih tarifnih kvot Skupnosti, določenih v tej prilogi, in v skladu z določbami, navedenimi v tej uredbi. 2. Če katera koli od zadevnih držav plačuje izvozna nadomestila za zadevne proizvode, se oprostitev carin znotraj tarifnih kvot, določenih v Dodatnem protokolu, sklenjenemu s sklepi 2001/919/ES, 2001/918/ES in 2001/916/ES (v nadaljevanju ,dodatni protokoli o vinu‘), za to državo opusti.“

3. Člen 3 se nadomesti z naslednjim: „Člen 3 Ne glede na pogoje iz točke 5(a) Priloge I k vsakemu od dodatnih protokolov o vinu, veljajo za uvoz vina znotraj tarifnih kvot Skupnosti iz člena 1(1) določbe iz veljavnih protokolov o opredelitvi pojma izdelki s poreklom in o načinih upravnega sodelovanja, ki se uporabljajo v — Začasnem sporazumu med Evropsko skupnostjo in Republiko Hrvaško, — Stabilizacijsko-pridružitvenem sporazumu med Evropskimi skupnostmi in njihovimi državami članicami na eni strani in Republiko Hrvaško na drugi strani, — Stabilizacijsko-pridružitvenem sporazumu med Evropskimi skupnostmi in njihovimi državami članicami na eni strani in Nekdanjo jugoslovansko republiko Makedonijo na drugi strani.“.

4. Člen 5 se nadomesti z naslednjim: „Člen 5 1. Individualna tarifna kvota za vina s poreklom iz Hrvaške iz dela I Priloge, pod zaporedno številko 09.1588, se vsako leto poveča. 2. Letno povečanje iz odstavka 1 se lahko uporablja samo, če se porabi najmanj 80 % ustrezne količine, odprte tekom prejšnjega leta. Komisija pregleda količine, uporabljene vsako leto, in sprejme določbe za izvajanje kakršnih koli potrebnih prilagoditev teh količin za Hrvaško.“.

5. Priloga se nadomesti z besedilom, določenim v Prilogi II k tej uredbi.

Člen 3

Za količine, ki so bile v skladu z Uredbo (ES) št. 2497/2001 in Uredbo (ES) št. 2597/2001 po 1. januarju 2004 dane v prosti promet Skupnosti v okviru tarifnih kvot z zaporednimi številkami 09.1581, 09.1582, 09.1583, 09.1584, 09.1585, 09.1586, 09.1588, 09.1589, 09.1558 in 09.1559, se ob začetku veljavnosti te uredbe obračunavajo tarifne kvote, določene v Prilogi k Uredbi (ES) št. 2497/2001 in Uredbi (ES) št. 2597/2001, kakor je spremenjeno s to uredbo.

Člen 4

Ta uredba začne veljati z dnem objave v Uradnem listu Evropske unije.

Uporablja se od 1. maja 2004.

Ta uredba je v celoti zavezujoča in se neposredno uporablja v vseh državah članicah. V Bruslju, 7. decembra 2004 Za Komisijo László KOVÁCS Član Komisije

(1) UL L 236, 23.9.2003, str. 33.

(2) UL L 304, 21.11.2001, str. 1. Uredba, kakor je bila nazadnje spremenjena z Uredbo (ES) št. 2/2003 (UL L 1, 4.1.2003, str. 26).

(3) UL L 25, 29.1.2002, str. 16. Uredba, kakor je bila nazadnje spremenjena z Uredbo (ES) št. 3/2003 (UL L 1, 4.1.2003, str. 30).

(4) UL L 350, 25.11.2004, str. 1.

(5) Še ni objavljeno v Uradnem listu.

(6) UL L 337, 20.12.2001, str. 27. Uredba, kakor je bila nazadnje spremenjena z Uredbo Sveta (ES) št. 607/2003 (UL L 86, 3.4.2003, str. 18).

(7) UL L 345, 29.12.2001, str. 35.

PRILOGA I „PRILOGA Ne glede na pravila za razlago kombinirane nomenklature ima besedilo poimenovanja proizvodov le okvirni pomen in je tako preferencialna shema v tej prilogi določena z obsegom oznak kombinirane nomenklature (KN), kot veljajo v času sprejema te uredbe. Če je pred oznako KN naveden ex, se preferencialna shema določi s hkratno uporabo oznake KN in ustreznega poimenovanja. Zapor. št. Oznaka KN Pod-oddelek TARIC Poimenovanje Obseg letne kvote (neto teža) Dajatev v okviru tarifne kvote 09.1581 0301 91 10 0301 91 90 0302 11 10 0302 11 20 0302 11 80 0303 21 10 0303 21 20 0303 21 80 0304 10 15 0304 10 17 Postrvi (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache in Oncorhynchus chrysogaster): žive; sveže ali ohlajene; zamrznjene; sušene, nasoljene ali v slanici; dimljene; fileti in drugo ribje meso; moka, zdrob in peleti, primerni za človeško uporabo 30 ton Oprostitev ex 0304 10 19 40 ex 0304 10 91 0304 20 15 0304 20 17 10 ex 0304 20 19 50 ex 0304 90 10 11, 17, 40 ex 0305 10 00 10 ex 0305 30 90 0305 49 45 50 ex 0305 59 80 61 ex 0305 69 80 61 09.1582 0301 93 00 0302 69 11 0303 79 11 Krapi: živi; sveži ali ohlajeni; zamrznjeni; sušeni, nasoljeni ali v slanici; dimljeni; fileti in drugo ribje meso; moka, zdrob in peleti, primerni za človeško uporabo 210 ton Oprostitev ex 0304 10 19 30 ex 0304 10 91 20 ex 0304 20 19 40 ex 0304 90 10 16 ex 0305 10 00 20 ex 0305 30 90 60 ex 0305 49 80 30 ex 0305 59 80 63 ex 0305 69 80 63 09.1583 ex 0301 99 90 0302 69 61 0303 79 71 80 Špari (Dentex dentex in Pagellus spp.): živi; sveži ali ohlajeni; zamrznjeni; sušeni, nasoljeni ali v slanici; dimljeni; fileti in drugo ribje meso; moka, zdrob in peleti, primerni za človeško uporabo 35 ton Oprostitev ex 0304 10 38 80 ex 0304 10 98 77 ex 0304 20 94 50 ex 0304 90 97 82 ex 0305 10 00 30 ex 0305 30 90 70 ex 0305 49 80 40 ex 0305 59 80 65 ex 0305 69 80 65 09.1584 ex 0301 99 90 0302 69 94 15, 17, 28 (1) Brancini (Dicentrarchus labrax): živi; sveži ali ohlajeni; zamrznjeni; sušeni, nasoljeni ali v slanici; dimljeni; fileti in drugo ribje meso; moka, zdrob in peleti, primerni za človeško uporabo Od 1.1. do 31.12.2004: 550 ton + povečanje za 66,66 tone od 1.5. do 31.12.2004 Od 1.1. do 31.12.2005 in vsako leto potem: 650 ton Oprostitev ex 0303 77 00 10 ex 0304 10 38 85 ex 0304 10 98 79 ex 0304 20 94 60 ex 0304 90 97 84 ex 0305 10 00 40 ex 0305 30 90 80 ex 0305 49 80 50 ex 0305 59 80 67 ex 0305 69 80 67 09.1585 1604 13 11 1604 13 19 Pripravljene ali konzervirane sardele Od 1.1. do 31.12.2004: 180 ton 6 % ex 1604 20 50 10, 19 09.1586 1604 16 00 1604 20 40 Pripravljeni ali konzervirani sardoni Od 1.1. do 31.12.2004: 40 ton + povečanje za 6,66 tone od 1.5. do 31.12.2004 Oprostitev 09.1587 1604 Pripravljene ali konzervirane ribe; kaviar in kaviarjevi nadomestki, pripravljeni iz ribjih jajčec Od 1.5. do 31.12.2004: 860 ton Od 1.1. do 31.12.2005 ter vsako leto potem: 1 550 ton Oprostitev (1) S 1. januarjem 2005 se kode TARIC 15, 17 in 28 nadomestijo z 22.“